b"\n_START_ARTICLE_\nFermall de pressi\xc3\xb3\n_START_PARAGRAPH_\nUn fermall de pressi\xc3\xb3 o tamb\xc3\xa9 tancador de pressi\xc3\xb3 segons la mida, generalment els m\xc3\xa9s petits (que solen anar cosits), consisteix en un parell de\xc2\xa0 discos, fets d'un metall o pl\xc3\xa0stic, que s'utilitza  en lloc de botons per cordar les peces de roba quan es vol poder cordar-les i descordar-les amb m\xc3\xa9s facilitat que amb els botons o per prop\xc3\xb2sits similars, en certes ocasions, com pot ser aguantar una pe\xc3\xa7a sobre una altra, etc. Un llavi circular en un dels discs entra dins d'un solc en la part oposada de l'altre disc, per tancar-los cal pr\xc3\xa9mer l'un contra l'altre aplicant una quantitat de for\xc3\xa7a determinada._NEWLINE_Els diferents tipus de fermalls de pressi\xc3\xb3 poden ser subjectats al teixit o a la pell, be cosint-los (com \xc3\xa9s el cas dels m\xc3\xa9s petits que es solen cosir) o b\xc3\xa9 reblant-los amb un punx\xc3\xb3 mascle-femella espec\xc3\xadfic per al tipus de fermall o tancador utilitzat, copejant el punx\xc3\xb3 amb un martell), amb una premsa o amb unes alicates especials que permeten tancar elrebl\xc3\xb3 amb molt poca for\xc3\xa7a."